**ΠΑΝΕΠΙΣΤΗΜΙΟ ΚΡΗΤΗΣ – ΣΧΟΛΗ ΕΠΙΣΤΗΜΩΝ ΑΓΩΓΗΣ**

ΠΑΙΔΑΓΩΓΙΚΟ ΔΗΜΟΤΙΚΗΣ ΕΚΠΑΙΔΕΥΣΗΣ



**ΑΝΑΚΟΙΝΩΣΗ**

**Για τα δικαιολογητικά και την προθεσμία ολοκλήρωσης**

**της εγγραφής**

**των πρωτοετών φοιτητών /τριών**

**στο**

**ΠΑΙΔΑΓΩΓΙΚΟ ΤΜΗΜΑ ΔΗΜΟΤΙΚΗΣ ΕΚΠΑΙΔΕΥΣΗΣ**

Αγαπητοί/ες πρωτοετείς φοιτητές/τριες του Παιδαγωγικού Τμήματος Δημοτικής Εκπαίδευσης του Πανεπιστημίου Κρήτης.

Σας συγχαίρουμε για την επιτυχία σας στο Τμήμα μας και σας ενημερώνουμε για τα εξής:

Μετά την ηλεκτρονική εγγραφή ακολουθεί η διαδικασία ολοκλήρωσης της εγγραφής στο Τμήμα, η οποία πραγματοποιείται **δια ζώσης** **(αυτοπροσώπως ή, εάν την εγγραφή κάνει άλλο πρόσωπο,  με εξουσιοδότηση  για αυτό από τον φοιτητή/τρια)**  **ή ταχυδρομικά (απλό ταχυδρομείο ή ταχυμεταφορά κούριερ στη διεύθυνση: Γραμματεία Παιδαγωγικού Τμήματος Δημοτικής Εκπαίδευσης Πανεπιστημιούπολη Γάλλου Ρέθυμνο 74100) .**

H **προθεσμία ολοκλήρωσης της εγγραφής** στο Τμήμα μας είναι

από

**τις 19/9/2022 έως και  τις 29/9/2022,**

κάθε μέρα (εκτός Σαββάτου και Κυριακής)

και ώρα **11.00-13.00.**

**Τα δικαιολογητικά εγγραφής των πρωτοετών φοιτητών/τριων είναι τα ακόλουθα:**

1. Η εκτυπωμένη *αίτηση προεγγραφής* που υπέβαλαν στην ηλεκτρονική πλατφόρμα του Υπουργείου Παιδείας, με θεωρημένο το γνήσιο της υπογραφής τους.
2. Αίτηση εγγραφής στο Τμήμα (υπάρχει στον σύνδεσμο *http://ptde.edc.uoc.gr/page/ χρήσιμα έντυπα*)
3. Αντίγραφο Απολυτηρίου Λυκείου
4. Φωτοτυπία Ταυτότητας
5. Βεβαίωση ΑΜΚΑ
6. Πιστοποιητικό εγγραφής στα μητρώα αρρένων ΓΙΑ ΤΑ ΑΓΟΡΙΑ
7. Διαγραφή από προηγούμενο τμήμα (εφόσον ήταν γραμμένοι/ες σε άλλο Τμήμα)
8. Υπεύθυνη δήλωση στην οποία να αναφέρεται ότι «δεν είμαι εγγεγραμμένος/η σε άλλη Σχολή ή Τμήμα της τριτοβάθμιας εκπαίδευσης στην Ελλάδα» (υπάρχει στον σύνδεσμο *http://ptde.edc.uoc.gr/page/ χρήσιμα έντυπα*)

Η εγγραφή ολοκληρώνεται με την απόδοση/αποστολή από τη Γραμματεία του ***προσωπικού κωδικού πρόσβασης*** του φοιτητή/τριας με τον οποίο θα έχει πρόσβαση στις Ηλεκτρονικές Ακαδημαϊκές Υπηρεσίες (απόκτηση ακαδημαϊκής ταυτότητας, αίτηση μετεγγραφής, αίτηση σίτισης/στέγασης, δηλώσεις μαθημάτων, κ.α.).

Οι κωδικοί αυτοί είναι απολύτως προσωπικοί και αποτελούν ***προσωπικό δεδομένο*** του φοιτητή/τριας.

Η αποστολή των κωδικών από τη Γραμματεία στον/στην δικαιούχο γίνεται με ηλεκτρονικό μήνυμα στην *προσωπική ηλεκτρονική διεύθυνση* του φοιτητή/τριας (αυτή που έχει δηλώσει στην προεγγραφή του/της στο Υπουργείο Παιδείας).

**ΣΗΜΑΝΤΙΚΗ ΠΛΗΡΟΦΟΡΙΑ:** Η Τελετή Υποδοχής των πρωτοετών φοιτητών/τριών του Τμήματος καθώς και η ενημέρωση για το Πρόγραμμα σπουδών, τη φοίτηση κτλ θα πραγματοποιηθεί από την Επιτροπή Σπουδών του Τμήματος, στις 19 Οκτωβρίου 2022 (η αίθουσα και η ώρα θα ανακοινωθούν).

Η Γραμματεία του Τμήματος είναι στη διάθεσή σας για κάθε σχετική πληροφορία ή διευκρίνηση στα τηλ.28310 77595, 77634 και 77594.

Σας ευχόμαστε

Καλή ακαδημαϊκή χρονιά και καλές σπουδές,

Η Γραμματέας του Τμήματος

Ελένη Μουντάκη